《简康侄求先君石山》
宋代·刘学箕

见好山如见高人，遯世冀茧清净身。
见拳石如接佳友，手摩挲爱逾琼玖。
我生嗜好不有冗长物，寓意萧閒祗在青山并怪石。
往年都梁得灵壁，名以催诗延座侧。
去载还自嶓冢江，女蜗溪头才落帆。
山灵见知情不凡，乞我清波一块川墨涂巉岩。
屏山嵯峨高云衢，五亩下著吾侬居。
窗扉面面挹山色，真山假山互崷崒。
旧藏英道数峰碧，怪怪奇奇总拈出。
一丘一壑在胸臆，烟云尽向空斋集。
君家一峰良可惜，埋汉庭除沙土蚀。
尚思阿翁存手泽，何不遣归慰岑寂。
楚人亡弓楚人得，在彼在此理则一。
小诗代简言从容，子心坦荡讵执违与从。
傥令长须勤送似，待予大书特书榜曰飞来峰。

作者简介：刘学箕，生卒年均不详（约公元1192年前后，即宋光宗绍熙时期在世），字习之，崇安（今福建武夷山市）人，刘子恽之孙。生平未仕，但游历颇广，曾“游襄汉，经蜀都，寄湖浙，历览名山大川，取友于天下”（本集陈以庄跋）。